Politsiya xodimi avtomashina o‘g‘risiga mashinani buzib bolani qutqarishga ruxsat berdi

AQShning Florida shtatida mashina o‘g‘irlagani uchun muddatini o‘tayotgan jinoyatchi qulflangan mashinada qoldirilgan 1 yoshli bolani qutqarib qolgan, deya xabar beradi “ABC7”.

Qizning otasi kalitni ichkarida qoldirib mashina eshigini yopgan va u avtomatik tarzda qulflanib qolgan. Ota avtomobil oynasini tosh bilan urib ochishga qaror qilgan paytda, jamoat ishlarida besh nafar mahkumni boshqarayotgan politsiya sherifi unga e’tibor bergan.
Jinoyatchilardan biri avtomobil o‘g‘risi bo‘lgan.
U politsiyaning ruxsati bilan sim yordamida avtomobil eshigini ochgan va ikki daqiqadan so‘ng bola qutqarilgan.
Hudud sherifi mazkur hodisani jinoiy ko‘nikmalarning yaxshi maqsadlarda qo‘llanilishidagi noyob holat deb atadi.